OpenLLM-France/wikimedia huggingface dataset:
# Van (desambiguació)

«Van» té aquests significats:
Llocs geogràfics:

## A Turquia

* Van, ciutat de Turquia
* Província de Van
* Llac Van

## Als Estats Units

* Van (Arkansas)
* Van (Kentucky)
* Van (Michigan)
* Van (Missouri)
* Van (Ohio)
* Van (Oregon)
* Van (Pennsylvania)
* Van (Texas)
* Van (Utah)
* Van (Virgínia)
* Van (Virgínia Occidental)
Viccionari
# Grandvillard

Grandvillard és un municipi suís del cantó de Friburg, situat al districte de la Gruyère.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Biaffra

Biaffra és el sobrenom artístic del director artístic basc Arturo García Otaduy (Bilbao, 30 d'abril de 1964). Va estudiar Belles Arts a Bilbao, on va conèixer José Luis Arrizabalaga Aguirrebengoa Arri amb qui va obrir una galeria d'art on organitzaven activitats culturals diverses. També fou dibuixant de còmics alternatius entre 1983 i 1986. Alhora ell i Arri feien proves per decorats de cinema i en una exposició d'art van conèixer Álex de la Iglesia amb qui va treballar com a dissenyador de producció i com a director artístic de les seves principals pel·lícules com Acción mutante (1993), El día de la bestia (1995), Perdita Durango (1997), Muertos de risa (1999), La comunidad. Va guanyar el Goya a la millor direcció artística per El día de la bestia (1995) i Las brujas de Zugarramurdi (2013) i en fou nominat per La comunidad (2000) i Mi gran noche (2015), tots ells amb Arrizabalaga.

## Filmografia

* Acción mutante (1993)
* Justino, un asesino de la tercera edad (1994)
* El día de la bestia (1995)
* Matías, juez de línea (1996)
* Perdita Durango (1997)
* Atilano, presidente (1998)
* Torrente, el brazo tonto de la ley(1998)
* El corazón del guerrero (1999)
* Muertos de risa (1999)
* La comunidad (2000)
* 800 balas (2002)
* Crimen ferpecto (2004)
* Torrente 3: El protector (2005)
* Los cronocrímenes (2007)
* Pagafantas (2009)
* Tensión sexual no resuelta (2010)
* Las brujas de Zugarramurdi (2013)
* Mi gran noche (2015)
* Perfectos desconocidos (2017)

## Referències

* ↑ José Luis Arrizabalaga a cinema23.com
* ↑ Arturo García Otaduy a tebeosfera.com
* ↑ Cecilia Vera, Silvia Badariotti Cómo hacer cine: El día de la bestia de Alex de la Iglesia, p. 57-60
* ↑ Las brujas de Zugarramurdi al web dels Goya
* ↑ ‘Biaffra’ y ‘Arri’ resuelven con éxito los retos de luz en la trepidante acción de ‘Las brujas de Zugarramurdi’ a panoramaaudiovisual.com
* ↑ Mi gran noche al web dels Premis Goya
* ↑ Biaffra está en los detalles Arxivat 2019-11-04 a Wayback Machine. a ficarq.es
# Iker Pou Azkarraga

Iker Pou Azkarraga (5 de febrer de 1977, Vitòria, País Basc) és un professional basc de l'escalada lliure.
Va aconseguir la segona repetició mundial de la ruta "Action Directe" (Frankenjura, Alemanya). Ha col·leccionat bastants vies 8a, 8b + i 8c i és el primer escalador de l'estat que ha completat tres vies de nivell 9a. L'abril de 2006 es va convertir en el segon escalador que aconseguia una via 8c estil flaix (completant la ruta al primer intent amb només l'experiència d'un altre escalador com a referència). Junt amb el seu germà gran, Eneko Pou, va completar l'escalada lliure de la paret més emblemàtica de cadascun dels set continents (projecte 7 Cims, 7 Continents).

## Referències

* ↑ «247, Iker i Eneko Pou | FEEC | Federació d'Entitats Excursionistes de Catalunya». [Consulta: 4 octubre 2020].

## Enllaços externs

* Pàgina oficial dels germans Pou
# 13a edició dels Premis Sant Jordi de Cinematografia

La 13a edició dels Premis Sant Jordi de Cinematografia (aleshores oficialment Premios San Jorge) va tenir lloc el 23 d'abril de 1969, patrocinada pel "Cine Forum" de RNE a Barcelona dirigit per Esteve Bassols Montserrat i Jordi Torras i Comamala. La llista de premiats es va fer pública el 10 d'abril.
L'entrega va tenir lloc al Cine Astoria de Barcelona i fou presentada per Luis del Olmo com a mestre de cerimònies. Hi van estar presents Manuel Ortiz, delegat del Ministeri d'Informació i Turisme, Esteve Bassols com a delegat del Servei de Règim Interior i Relacions Públiques de l'Ajuntament de Barcelona, Jorge Arandes com a director de RNR i TVE a Catalunya, i els crítics Joan Munsó i Cabús i Jordi Torras. Després de l'entrega es va projectar la pel·lícula Poté tin kyriaki, dirigida per Jules Dassin i protagonitzada per Melina Merkuri.

## Premis Sant Jordi

| Categoria | Premiat | Labor premiada |
| Millor pel·lícula espanyola | Las Vegas, 500 millones | Pel·lícula |
| Millor pel·lícula estrenada | En la calor de la nit | Norman Jewison |
| Millor interpretació espanyola | Esperanza Roy | Si volvemos a vernos |
| Millor interpretació | Rod Steiger | En la calor de la nit Estimats difunts No Way to Treat a Lady |
| Millor curtmetratge | Il signor Rossi compra l'automobile | Bruno Bozzetto |
| Millor pel·lícula infantil | El llibre de la selva | Wolfgang Reitherman |
| Millor sala de Barcelona | Cine Astoria | - |
| Millor Cine Club de Catalunya | Cine Club Manresa | - |
| Millor sala especial de Barcelona | Cine Arcadia | - |
| Premi Especial del Jurat | Televisió Espanyola | Per la seva tasca de difusió a través dels programes CineClub, Filmoteca TV, Medio siglo de imagen i Sesión de noche |

## Referències

* ↑ Concesión de los Premios de Cine San Jorge, ABC, 11 d'abril de 1969
* ↑ Entrega de los Premios San Jorge de Cinematografía, La Vanguardia, 26 d'abril de 1969

## Vegeu també

* Fotogramas de Plata 1968
* Medalles del Cercle d'Escriptors Cinematogràfics de 1968

## Enllaços externs

* Premis Sant Jordi 1969 a IMDB
# Daichi Banjou

Daichi Banjou (万乗大智, Banjou Daichi, nascut el 28 de gener de 1969 a la Tòquio (Japó)) és un mangaka japonès. El seu nom real és Akinori Kidera (木寺昭徳). Va nàixer a Tòquio, però es va criar a la Prefectura de Fukuoka. Es va graduar a la Universitat Seinan Gakuin. Després de graduar-se, treballà com a assistent de Takashi Shiina. En 1991 va guanyar el 21è Premi Shogakukan a Nous Artistes per "Feron 11" com també una honorable menció al "Premi Fujiko Fujio". El mateix any, un dels seus treball va aparèixer a l'Especial d'Estiu de CoroCoro Comic.
En 1992 va fer el seu debut formal sota el pseudònim "Daichi Banjou" amb una història curta dita "Puma" en un número especial del Shonen Sunday. La seva obra apareix quasi exclusivament en Shonen Sunday ara, però la seua història d'un volumen Eternal Siren, fou publicada en Young Sunday.

## Treballs

* DAN DOH!!
* DAN DOH!! Xi
* DAN DOH!! ~ Next Generation
* Eternal Siren (サイレン ～ETERNAL SIREN～)
* Bushin (武心)
# Brandon (Wisconsin)

Brandon és una població dels Estats Units a l'estat de Wisconsin. Segons el cens del 2000 tenia 912 habitants.

## Demografia

Segons el cens del 2000, Brandon tenia 912 habitants, 342 habitatges, i 258 famílies. La densitat de població era de 451,4 habitants per km².
Dels 342 habitatges en un 40,4% hi vivien nens de menys de 18 anys, en un 66,4% hi vivien parelles casades, en un 7,3% dones solteres, i en un 24,3% no eren unitats familiars. En el 21,9% dels habitatges hi vivien persones soles l'11,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,67 i el nombre mitjà de persones que vivien en cada família era de 3,14.
Per edats la població es repartia de la següent manera: un 29,7% tenia menys de 18 anys, un 6,7% entre 18 i 24, un 32,2% entre 25 i 44, un 18,2% de 45 a 60 i un 13,2% 65 anys o més.
L'edat mediana era de 34 anys. Per cada 100 dones de 18 o més anys hi havia 87,4 homes.
La renda mediana per habitatge era de 43.542 $ i la renda mediana per família de 50.227 $. Els homes tenien una renda mediana de 35.595 $ mentre que les dones 22.176 $. La renda per capita de la població era de 17.437 $. Aproximadament el 4,3% de les famílies i el 5,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Brandon» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 14 agost 2010].
* ↑ «Geographic Comparison Table- Brandon». American Fact Finder. Oficina del Cens dels Estats Units, 12-01-2010.
# Decaryochloa diadelpha

Decaryochloa diadelpha és una espècie de bambú pertanyent a la família de les poàcies, l'única del gènere Decaryochloa. És endèmica de Madagascar.
Creix a altituds d'entre 500 i 1.000 metres, en entorns humits o sub-humits. És de caràcter enfiladís. Triga molt a florir i, quan ho fa, la planta queda tan afeblida que mor.

## Enllaços externs

* La Decaryochloa diadelpha a la GrassBase (anglès)
* Descripció i fotografia a la base eFloras (anglès)
* Mapa de distribució geogràfica en l'illa de Madagascar Arxivat 2008-05-11 a Wayback Machine.
# Universitat Estatal de San Francisco

La Universitat Estatal de San Francisco (en anglès San Francisco State University, i informalment San Francisco State, SF State, State i SFSU) és una universitat pública que es troba a la ciutat de San Francisco, al nord de l'estat estatunidenc de Califòrnia.
Forma part de la Universitat Estatal de Califòrnia, una xarxa que integren 23 universitats de l'estat.
La SFSU és considerada com la 48a universitat més ben situada en formació de Masters de la costa Oest dels Estats Units, segons O.S. News & World Report.
Té aproximadament 29.628 alumnes matriculats, dels quals el 80,47% són estudiants de pregrau i el 19,53% restant de postgrau.
Va ser fundada en 1899, sents una de les universitats públiques més antigues de Califòrnia.

## Referències

* ↑ SF State Facts 2006-2007: Today, San Francisco State University (anglès)
* ↑ San Francisco State University profile, U.S. News & World Report (anglès)
* ↑ SF State Facts 2006-2007: Students, San Francisco State University (anglès)
# Grandviewita

La grandviewita és un mineral de la classe dels sulfats. Rep el seu nom de la mina Grand View, situada a l'estat d'Arizona, als Estats Units, on va ser descoberta.

## Característiques

La grandviewita és un sulfat aprovat com a espècie vàlida per l'Associació Mineralògica Internacional l'any 2007. La seva fórmula química va ser redefinida l'any 2022, passant de Cu₃Al$_9$(SO₄)₂(OH)$_{29}$ a Cu₃Al₂(SO₄)(OH)$_{10}$·H₂O. Cristal·litza en el sistema monoclínic. La seva duresa a l'escala de Mohs és 2. El material tipus mostra cristalls aciculars de color blau verdós (similars als de la rosasita), crescuts a sobre d'una capa de calcoalumita, que cobreix una barreja de cianotriquita i carbonatocianotriquita visualment indistingible. També creix directament sobre la cianotriquita.
Segons la classificació de Nickel-Strunz, la grandviewita pertany a «07.BB: Sulfats (selenats, etc.) amb anions addicionals, sense H₂O, amb cations de mida mitjana» juntament amb els següents minerals: caminita, hauckita, antlerita, dolerofanita, brochantita, vergasovaïta, klebelsbergita, schuetteïta, paraotwayita, xocomecatlita i pauflerita.

## Formació i jaciments

És un mineral secundari que es troba en dipòsits de coure. Va ser descoberta a la mina Grand View, al districte homònim del comtat de Coconino, a Arizona, els Estats Units, on sol trobar-se associada a altres minerals com la malaquita, la cianotriquita, la calcoalumita, la carbonatocianotriquita i la brochantita. També ha estat descrita al districte miner de Lavrion, a Grècia. Són els dos únics indrets on ah estat trobada aquesta espècie mineral.

## Referències

* ↑ «Grandviewite» (en anglès). Mindat. [Consulta: 4 juliol 2017].
* ↑ Miyawaki, Ritsuro; Hatert, Frédéric; Pasero, Marco; Mills, Stuart J. «IMA Commission on New Minerals, Nomenclature and Classification (CNMNC) – Newsletter 65». European Journal of Mineralogy, 34, 1, 24-02-2022, pàg. 143–148. DOI: https://doi.org/10.5194/ejm-34-143-2022 [Consulta: 4 març 2022].
# Bianca Knight

Bianca Knight (Ridgeland (Mississipi), Estats Units, 2 de gener de 1989) és una atleta estatunidenca, especialista en la prova de relleus 4x100 m, amb la qual va arribar a ser campiona mundial en 2011 i campiona olímpica a Londres 2012.
Ostenta el rècord mundial de 4x100 m de 40.82 segons, aconseguit el 10 d'agost de 2012, durant els Jocs de Londres 2012.

## Carrera esportiva

Al Mundial de Daegu 2011 va guanyar la medalla d'or en relleus 4x100 m, amb un temps de 41,56 segons rècord del món, per davant de les jamaicanes i ucraïneses, sent les seves companyes d'equip: Allyson Felix, Marshevet Myers i Carmelita Jeter.
A l'any següent, als Jocs de Londres 2012 va tornar a aconseguir l'or en els relleus 4x100 metres, i de nou quedant per davant de les jamaicanes (plata) i ucraïneses (bronze).

## Referències

* ↑ «Bianca Knight». [Consulta: 23 novembre 2017].

## Enllaços externs

* IAAF, perfil de Bianca Knight
* USATF profile for Bianca Knight
# Interinitat de Monségur

El cap de batalló Monségur va governar interinament el territori de l'Alt Senegal de juny de 1886 (quan Frey va retornar a França) fins a l'octubre de 1886. Va ser també comandant superior suplent de Gallieni en absència d'aquest del 15 de maig de 1887 al novembre de 1887
Després de l'aixecament (el primer) del marabut Mahmadou Lamine, el Guoy, la Kaméra i la Guidimaka quedaven tranquil·les. Les tropes van retornar progressivament a Kayes el mes de juny i el juliol
Monségur va haver d'enfrontar la fam que devastava el país; de Bakel al Níger el comerç s'havia aturat per la guerra i els saquejos, incendis i pèrdues de collites havien portat la fam als habitants. Mahmadou-Lamine, que encara disposava de 3000 o 4000 guerrers, encara feia alguna incursió i el juliol va cremar Sénoudébou on no hi havia guarnició francesa. Poc després va fer una nova incursió i va assolar Boulébané, ara capital del país, on estava el rei Omar Penda, que fou mort pel marabut; un segon atac a Sénoudébou es va trobar amb 70 tiradors senegalesos manats pel tinent Yoro-Comba que el van obligar a retirar-se cap a Dianna on va començar a reorganitzar-se. A més el seu fill Soybou que era a la dreta del riu va començar a reclutar sarakholes al Diafounou per després unir-se al seu pare.
Mentre Ahmadou Tall de Kaarta i Ségou concentrava les seves forces a tres dies de marxa de Médine i els seus cavallers acampaven no lluny de Kayes i de Sabouciré. Una banda de bandits saquejava la regió al sud del riu Bakhoy i aturava les caravanes però Ahmadou els deixava fer. Per tot això i per la fam de la regió, la posició de Kayes no estava sent aprovisionada degudament.
Mentre Samori s'havia presentat al Bidiga, nominal protectorat francès, on va recaptar impostos. Al començament de l'hivern va capturar indígenes dels pobles dependents de Niagassola, però el tinent Marcantoni es va mostrar ferm i va obligar a alliberar-los, però les seves cases havien estat arrasades i això ja no es va poder esmenar.
L'octubre de 1886 el ministre de marina, almirall Aube, va designar nou comandant superior al tinent coronel Joseph Gallieni.

## Referències

* Histoire de la conquête du Soudan français (1878-1899)" pel Tinent Gatelet
# Microscopi d'efecte de camp

Un microscopi d'efecte de camp (en anglès FEM, Field emission microscopy), és la forma més simple de microscopi electrònic. En aquest microscopi s'utilitza un fort camp elèctric per generar una emissió per efecte de camp amb obtenció d'imatges. El primer microscopi va ser construït el 1936 pel físic alemany Erwin Wilhelm Müller.
Consisteix en un càtode metàl·lic d'alt punt de fusió com el tungstè que es col·loca en un matràs amb el fons recobert amb fòsfor, tot en el buit. Aplicant un voltatge de diverses desenes de milers de volts entre el càtode i l'ànode, es provoca una intensitat de camp prop del càtode de milions de volt/m, que dona lloc a l'emissió per efecte de camp des d'aquest. Els electrons emesos són accelerats a un ventilador camp aplicat radialment i es forma una imatge de la punta del càtode.

## Referències

* ↑ «Intro to Field Emission». Field Emission / Ion Microscopy Laboratory, Purdue University, Dept. of Physics. Arxivat de l'original el 2007-05-03. [Consulta: 10 maig 2007].

## Vegeu també

* Microscopi electrònic
* Microscopi d'ions
# David J. Stevenson

David J. Stevenson (Nova Zelanda, 2 de setembre de 1948) és professor de ciències planetàries a Caltech. Originari de Nova Zelanda, va rebre el seu Doctorat de la Universitat Cornell en física, on va proposar un model per a l'interior de Júpiter. És conegut per aplicar la mecànica de fluids i la magnetohidrodinàmica per comprendre l'estructura interna i l'evolució dels planetes i les llunes. El 1984 va rebre el Premi H.C. Urey atorgat per la Divisió de ciències planetàries de l'American Astronomical Society. És membre de la Royal Society i membre de l'Acadèmia Nacional de Ciències dels Estats Units.

## L'enviament d'una sonda a la Terra

La idea d'Stevenson sobre l'enviament d'una sonda a la Terra inclou l'ús d'armes nuclears per trencar l'escorça terrestre, alhora que es fon i omple l'esquerda amb ferro fos que conté una sonda. El ferro, per l'acció del seu pes, propagarà una esquerda al mantell i posteriorment s'enfonsaria i arribaria al nucli de la Terra en setmanes. La comunicació amb la sonda s'aconseguiria amb ones acústiques modulades. Aquesta idea es va utilitzar en el llibre Artemis Fowl: The Opal Deception.

## Referències

* ↑ «bbc:Plumbing the Earth's depths». BBC News, 14-05-2003. [Consulta: 2 gener 2010].
* ↑ «A Modest Proposal: Mission to Earth’s Core». Arxivat de l'original el 2010-06-25. [Consulta: 17 gener 2018].

## Enllaços externs

* Lloc web de Caltech Arxivat 2018-08-27 a Wayback Machine.
# Boscobel

Boscobel és una població dels Estats Units a l'estat de Wisconsin. Segons el cens del 2000 tenia 3.047 habitants.

## Demografia

Segons el cens del 2000, Boscobel tenia 3.047 habitants, 1.174 habitatges, i 752 famílies. La densitat de població era de 412,8 habitants per km².
Dels 1.174 habitatges en un 32,3% hi vivien nens de menys de 18 anys, en un 46,3% hi vivien parelles casades, en un 13,7% dones solteres, i en un 35,9% no eren unitats familiars. En el 30,2% dels habitatges hi vivien persones soles el 16,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,39 i el nombre mitjà de persones que vivien en cada família era de 2,96.
Per edats la població es repartia de la següent manera: un 24,8% tenia menys de 18 anys, un 9,9% entre 18 i 24, un 29,5% entre 25 i 44, un 18,1% de 45 a 60 i un 17,7% 65 anys o més.
L'edat mediana era de 36 anys. Per cada 100 dones de 18 o més anys hi havia 95,7 homes.
La renda mediana per habitatge era de 32.698 $ i la renda mediana per família de 37.527 $. Els homes tenien una renda mediana de 24.806 $ mentre que les dones 19.617 $. La renda per capita de la població era de 15.432 $. Aproximadament el 6% de les famílies i el 9,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Boscobel» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 14 agost 2010].
* ↑ «Geographic Comparison Table- Boscobel». American Fact Finder. Oficina del Cens dels Estats Units, 12-01-2010.
# Districte de Wangen

El districte de Wangen és un dels 26 districtes del Cantó de Berna (Suïssa), té 26736 habitants (cens de 2007) i una superfície de 151 km². El cap del districte és Wangen an der Aare està format per 23 municipis. Es tracta d'un districte amb l'alemany com a llengua oficial.

## Municipis

| Municipi | Habitants (31. Dez. 2007) | Superfície en km² |
| Attiswil | 1325 | 7.7 |
| Berken | 50 | 1.4 |
| Bettenhausen | 496 | 2.0 |
| Bollodingen | 233 | 2.0 |
| Farnern | 208 | 3.7 |
| Graben | 299 | 3.2 |
| Heimenhausen | 967 | 5.9 |
| Hermiswil | 94 | 23.4 |
| Herzogenbuchsee | 6514 | 9.8 |
| Inkwil | 658 | 3.4 |
| Niederbipp | 3850 | 17.5 |
| Niederönz | 1470 | 2.8 |
| Oberbipp | 1544 | 8.5 |
| Ochlenberg | 607 | 12.1 |
| Rumisberg | 493 | 5.2 |
| Seeberg | 1363 | 15.8 |
| Thörigen | 1027 | 4.5 |
| Walliswil bei Niederbipp | 224 | 1.4 |
| Walliswil bei Wangen | 578 | 3.1 |
| Wangen an der Aare | 2015 | 5.2 |
| Wangenried | 398 | 2.9 |
| Wiedlisbach | 2141 | 7.5 |
| Wolfisberg | 182 | 2.4 |
| Total (23) | 26'736 | 151.4 |

## Fusions de municipis

* 1 de gener de 2008 Herzogenbuchsee i Oberönz.
* 1 de gener de 2009 Heimenhausen, Röthenbach bei Herzogenbuchsee i Wanzwil.
* Municipis el 2007
* Municipis el 2008
# Universitat Estatal de Connecticut Central

La Universitat Estatal de Connecticut Central (en anglès Central Connecticut State University o CCSU) és una universitat estatal situada a New Britain, Connecticut. És la universitat pública amb més antiguitat de Connecticut, i està en tercer lloc si es prenen en compte totes les universitats de Connecticut, havent estat fundada el 1849.

## Escola normal de New Britain

En un començament l'escola va ser fundada com una escola normal (state normal school) per a formar professors, sent la sisena escola normal a ser fundada als Estats Units.

## Referències

* ↑ Muirhead, Images of America Central Connecticut State University, p6
* ↑ Fowler 1949, p. 22.
* ↑ «Central Connecticut State University». Encyclopædia Britannica, 2013. [Consulta: 11 març 2013].
# Guillem II de Pallars Sobirà

Guillem II de Pallars Sobirà (? - 1035) fou comte de Pallars Sobirà (1010-1035).

## Orígens familiars

Fill del comte Sunyer I de Pallars i la seva primera esposa Ermengarda de Roergue.

## Ascens al tron comtal

El 1010, a la mort del seu pare Sunyer I, ell i el seu germà gran Ramon IV de Pallars Jussà es repartiren els territoris del seu pare, apartant el seu germanastre Ermengol I del poder. Així Guillem es quedà amb el control del nou comtat anomenat Pallars Sobirà, esdevenint el seu primer comte.

## Núpcies i descendents

Del seu matrimoni amb Estefania d'Urgell i de Pallars, filla del comte d'Urgell Ermengol I i Tedberga de Provença, tingué:
* l'infant Bernat II de Pallars Sobirà (?-1049), comte de Pallars Sobirà
* l'infant Artau I de Pallars Sobirà (?-1081), comte de Pallars Sobirà
* l'infant Ramon de Pallars Sobirà (?-1091)
* la infanta Eldiondis de Pallars Sobirà, casada amb Guitart Isarn de Vallferrera
A la seva mort fou succeït pel seu fill gran Bernat II.
# Believe (àlbum de Justin Bieber)

Believe és el tercer àlbum d'estudi de l'artista canadenc Justin Bieber. Fou publicat el 15 de juny de 2012 sota el segell d'Island Records. L'àlbum demostra un cert distanciament del so teen pop dels seus treballs anteriors, i incorpora elements de dance-pop i de R&B. Bieber col·laborà amb un ampli grup de productors –entre els quals Darkchild, Hit-Boy, Diplo i Max Martin– per intentar desenvolupar una obra més madura. Bieber coescrigué dotze cançons (més tres pistes bonus de l'edició deluxe) juntament amb compositors que contractà, i la música fou composta per músics de sessió.
El senzill «Boyfriend» fou publicat com a senzill principal de l'àlbum el 26 de març de 2012. La cançó rebé molta varietat de crítiques, moltes de les quals comparaven Bieber amb el vocalista Justin Timberlake. El senzill fou un èxit comercial, i debutà al número dos de la llista Billboard Hot 100, amb 521.000 unitats digitals venudes en la setmana inaugural.

## Referències

* ↑ http://top40.about.com/od/justinbieber/gr/Justin-Bieber-Boyfriend.htm Arxivat 2015-11-19 a Wayback Machine.
* ↑ http://www.billboard.com/#/news/justin-bieber-s-boyfriend-debuts-at-no-2-1006664552.story
Viccionari
# Meron Amanuel

Meron Amanuel (6 de novembre de 1990) és un ciclista eritreu, professional des del 2014. Participa en diferents curses del calendari de l'UCI Àfrica Tour.

## Palmarès

* 2008
** Vencedor de 2 etapes al Tour de Ruanda

## Enllaços externs

* Fitxa a sitiodeciclismo.net
* Fitxa a cyclebase.nl